O‘zbekistonda 1 kvadrat kilometr yer maydoniga qancha aholi soni to‘g‘ri kelishi haqida ma’lumot berildi. Foto: Kun.uz 2022 yilning 1 oktabr holatiga O‘zbekistonda 1 kvadrat kilometr yer maydoniga o‘rtacha 79,8 nafar doimiy aholi soni to‘g‘ri keladi. Davlat statistika qo‘mitasi ma’lumotlariga ko‘ra, bu ko‘rsatkich o‘tgan yilning mos davriga nisbatan solishtirilganda 1,7 kishiga ortgan. Bundan oldin doimiy aholisi soni eng kam bo‘lgan hududlar to‘g‘risida ma’lumot berildi. 2022 yilning 1 oktabr holatiga respublika tuman va shaharlari orasida doimiy aholisi soni eng kam bo‘lgan hududlar bo‘yicha birinchi o‘rinda G‘ozg‘on shahri qayd etildi – 9 ming kishi. Davlat statistika qo‘mitasi ma’lumotlariga ko‘ra, keyingi o‘rinlardan doimiy aholisi soni mos ravishda 15,7 ming kishi hamda 19,2 ming kishi bo‘lgan Tomdi tumani va Shirin shahri joy oldi.